R500 boete per dag as LPs nie werk nie | Maroela Media
Argieffoto van 'n parlementsitting
"Die ANC ondersteun ten volle 'n aanwesigheids- en verlofbeleid wat as 'n afskrikmiddel sal dien vir LPs van alle partye wat gereeld afwesig is of swak bywoning toon," het Mathole Motshekga, hoofsweep van die ANC, gesê. "In sy huidige vorm sluit die beleid sanksies in teen oortreders wat strek van boetes en salarisaftrekkings tot ontslag uit die parlement."
Die voorlopige beleid stel voor dat R500 vir elke dag wat hulle afwesig is van LPs se salarisse afgetrek moet word, berig SowetanLIVE. LPs kan ook uit hul poste geskors word indien hul vir langer as 30 dae afwesig is. Die beleid is in Augustus by 'n ANC-koukusvergadering deur sommige LPs verwerp. Die ANC LPs het gevoel dat die beleid nie goed geskryf is nie en dat dit nie onderskeid tref tussen ministers en gewone lede nie.
Ten spyte van die kritici het Motshekga gesê dat drastiese maatreëls benodig word.
Wonder wat hulle met al die geld gaan maak.? Hoop die word vir nie rasige liefdadigheid geskenk.
Dit sal interessant wees om te sien hoeveel geld die VF+ LP's gaan oorhou nadat hierdie beleid toegepas word.